‘দ্য ট্রান্সপোর্টার’-এর হিন্দি রিমেক

এবার হলিউড ছবির অফিসিয়াল হিন্দি রিমেক তৈরি হতে চলেছে বলিউডে।আর সেটা করতে চলেছেন টাইগার জিন্দা হ্যায় খ্যাত পরিচালক আলি আব্বাস জাফর।শোনা যাচ্ছে,জ্যাসন স্ট্যাথাম অভিনীত ২০০২ সালের ছবি দ্য ট্রান্সপোর্টার-এর হিন্দি রিমেক তৈরি করবেন আলি।ইতিমধ্যেই বেশ কিছু কোটি টাকা খরচ করে হিন্দিতে ছবি তৈরির স্বত্বও কিনে নিয়েছেন তিনি।ছবিতে কাজ করতে চলেছেন বলিউডের প্রথম সারির একঝাঁক অভিনেতা।তবে সেই ছবি নিজের আস্তিনেই লুকিয়ে রেখেছেন আলি আব্বাস জাফর।কারণ,আপাতত তিনি অক্ষয় কুমার,টাইগার শ্রফ অভিনীত বড়ে মিঞা ছোটে মিঞা-র প্রি প্রোডাকশন নিয়ে ব্যস্ত।

কিছুদিনের মধ্যেই ছবির শ্যুটিংও শুরু করে দেবেন তিনি।বড়ে মিঞা ছোটে মিঞা-র শ্যুটিং শেষ হলে দ্য ট্রান্সপোর্টার-এর হিন্দি রিমেক নিয়ে ময়দানে নামবেন আলি আব্বাস জাফর।